"Ek het in Dubai iets beleef van wat gister grootliks tot my deurgedring het .... in Dubai het ek leerlinge gehad uit Lande wat nie Engels magtig is nie en 'n taalversperring / hindernis (barrier) moes oorkom alvorens hulle met inhoudelike kon werk .... meestal hoogs intelligente leerders wat a.g.v. van taalonvermoë sukkel om die nodige leerstof te snap......en sodoende moes ek metodes vind om dit te oorkom .... wanneer daardie kind dan die taal baasraak is daar nie keer aan hom/haar nie .... Gister het ek vir die eerste keer iets verstaan van sintuiglike gestremdheid en dadelik bietjie iesegrimmig geword vir mense wat bedeel is met 5 normale sintuie en dit nie behoorlik waardeer en benut nie!!!!! Ek was bevoorreg om die begeleiding te doen vir 'n meisietjie van 13 jaar oud vir 'n sang eksamen by Prinshofskool vir die Royal Academy Schools eksaminering. In die eerste plek het ek besef wat die gebrek aan sig tot gevolg het. Dit ontbreek die persoon aan kopprentjies soos dit waaraan ons wat normale sig het oor beskik. Daardie persoon is net op klank aangewese en selfs met braille skrif neem dit langer om 'n begrip te vorm van noteskrif, leestekens in musiek en verdere aanwysings ens. Ek salueer die leerkragte wat met hierdie proses leer moet laat plaasvind want by leerder en leerkrag sal daar oneindig meer geduld en deursettingsvermoë aan die dag gele moet word .... dit is nie 'n geval van ek sien die bladmusiek, ek begryp wat ek sien en nou vertolk ek dit met insig nie! Ek bevoel die Braille en dan neem die proses 'n gang wat nie vir die nie-gestremde toeganklik is nie ... ROCHELLE JORDAAN ..... broerskind van Michelle Veenemans (haar sangonderwyseres) en kleindogter van Barbara Veenemans .... wat 'n klein wonderwerkie is jy nie ..... ek skryf wat ek beleef het van jou in die vlugtige musiekmomente wat ek met jou gedeel het ..... ek beleef 'n ongeskondenheid, 'n verstommende volwassenheid, 'n ongelooflike saamleefbare persoonlikheid en 'n engelagtige stem wat nog groot opgang gaan maak ..... ek beleef iets van wat GOD bedoel het hoe en wat ons moet wees ..... en ek wil met piëteit en respek amper dankie se dat hierdie mensie van geboorte af totaal blind is a.g.v. die oormatige toediening van suurstof by 'n vroeggeboorte .....vreemd dat ek dankbaar is dat jy die lelik van hierdie lewe gespaar gebly het ..... hartseer dat jy die mooi van hierdie lewe misloop .....'n sonsondergang, die blou lug, branders wat breek, weerlig wat uitslaan, 'n volmaakte roos, die gestalte van jou geliefdes en TOG wat dra nou meer gewig ..... Rochelle jy is ongerep ....... volmaak voor jou Skepper ...."